તપાસ પંચો કે તપાસ સમિતિઓના અહેવાલો સુપરત કરવામાં વિલંબ થવાની ભૂતકાળમાં બનેલી અનેક ઘટનાઓ વિશે આ ભૂતપૂર્વ જજે કહ્યું કે હું મારું કામ શક્ય એટલી વહેલી તકે પૂરું કરવાનો પ્રયત્ન કરીશ। હું ઓડિશા અને ગોવામાં કાચા લોખંડની ગેરકાયદેસર ખાણ અંગેની તપાસ સમિતિનો અધ્યક્ષ હતો અને મેં તપાસ શરૂ કર્યાના બે મહિનામાં જ મારો પહેલો વચગાળાનો રિપોર્ટ સુપરત કરી દીધો હતો. ત્યારે છ મહિનાની અંદર ગોવામાં રિપોર્ટ સુપરત કર્યો હતો અને બીજા છ મહિનામાં ઓડિશામાં બીજો રિપોર્ટ આપી દીધેલો. તેથી હું ખાતરી આપું છું કે કાળા નાણા વિશેની તપાસમાં હું મારું કામ વહેલામાં વહેલી તકે પૂરું કરી શકીશ.